S-215/2011

Mál þetta höfðaði lögreglustjórinn í Borgarnesi með ákæru 22. september 2011 á hendur ákærðu, G-x-x G-x-x H-x-x, kt. …, Vesturgötu 23 í Reykjavík og F-kk-þgf P-x-x, kt. …, Einarsnesi 66 í Reykjavík. Málið var dómtekið 6. desember 2011.

Ákæruskjalið er svohljóðandi:

I. Gegn ákærðu G-x-x og F-kk-þgf

fyrir þjófnað og eignaspjöll, með því að hafa aðfararnótt mánudagsins 11. apríl 2011 2011, í sameiningu, ákveðið að stela fé úr peningakassa söluskála Shell í Borgarnesi, og láta líta út eins og brotist hefði verið inn í söluskálann, og ákærði G-x-x síðan tekið kr. 389.000,- úr peningakassanum, sem hann hafði aðgang að, og farið með það að Brákarbraut 4 Borgarnesi, og falið hluta þýfisins þar í saltpoka á svölum á efri hæð, en tekið hluta þýfisins til eigin nota, og ákærði F-kk-nf hafi síðan farið að söluskálanum og brotið glugga á húsinu með hamri. Skemmdir urðu á söluskálanum þegar rúðan var brotin. Krónur 19.000,- fundust á ákærða G-x-x við leit á honum eftir að hann var handtekinn og kr. 334.000,- fundust við leit lögreglu að Brákarbraut 4 Borgarnesi. Eigandi húsnæðisins, Skeljungur hf. kt. 590269-1749, hefur krafist þess að ákærðu verði refsað fyrir eignaspjöll.

II. Gegn ákærða G-x-x

fyrir brot gegn lögum um ávana- og fíkniefni og reglugerðum settum skv. þeim, með því að hafa mánudaginn 11. apríl 2011 haft í vörslum sínum 0,66 grömm af marihuana og 0,54 grömm af tóbaksblönduðu kannabisefni, falið í fötum í skáp í svefnherbergi að Brákarbraut 4 Borgarnesi, en G-x-x framvísaði efninu við lögreglu er hún framkvæmdi leit á staðnum.

Brot ákærða F-kk-ef telst varða við 1. mgr. 244. gr., og 1. mgr. 257. gr., sbr. 22. gr., almennra hegningarlaga nr. 19/1940 með síðari breytingum.

Brot ákærða G-kk-ef telst varða við 1. mgr. 157. gr., 1. mgr. 244. gr., og 1. mgr. 257. gr., sbr. 22. gr., almennra hegningarlaga nr. 19/1940 með síðari breytingum, og og 2. gr., sbr. 5. og 6. gr. laga um ávana- og fíkniefni, nr. 65/1974, með síðari breytingum, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærðu verði dæmdir til refsingar og til greiðslu alls sakarkostnaðar.

Þá er þess krafist að gerð verði upptæk með dómi þau 0,66 grömm af marihuana og 0,54 grömm af tóbaksblönduðu kannabisefni, sem lögreglan lagði hald á hjá ákærða G-x-x þann 11. apríl 2011. Upptökukrafan styðst við 6. mgr. [nú 5. mgr.] 5. gr. laga um ávana- og fíkniefni nr. 65/1974, með síðari breytingum

Í málinu eru gerðar þessar bótakröfur:

Skeljungur hf. kt. 590269-1749 gerir kröfu sem hér segir:

Þess er [...] krafist að G-x-x G-x-x H-x-x, kt. … og F-kk-nf P-x-x, kt. … verði dæmdir til að greiða brotaþola in solidum kr. 62.352,- ásamt vöxtum samkvæmt 8. gr. laga um vexti og verðtryggingu af upphæðinni frá tjónsdegi, þann 6. maí 2011, en dráttarvaxta skv. 9. gr., sbr. III. kafla laganna frá því mánuður er liðinn frá dagsetningu skaðabótakröfu þessarar til greiðsludags.

Þá er krafist málskostnaðar samkvæmt mati dómsins.

Af hálfu ákæruvaldsins hefur verið fallið frá heimfærslu brots G-kk-ef til 1. mgr. 157. gr. almennra hegningarlaga. Að því gættu hafa ákærðu báðir skýlaust játað að hafa framið þau brot sem þeim eru gefin að sök í ákæru og er játning þeirra beggja studd sakargögnum í öllum atriðum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verða ákærðu sakfelldir fyrir brotin sem réttilega eru færð til refsilaga í ákæru.

Við ákvörðun refsingar horfir ákærðu til málsbóta að þeir hafa greiðlega gengist við háttseminni, auk þess sem þeir hafa fallist á bótaskyldu sína. Þá er þess að gæta að ákærðu voru ungir að árum þegar þeir frömdu brotin.

Ákærði G-x-x var 17 ára þegar hann framdi brotin og er með hreint sakavottorð. Að þessu virtu þykir rétt, samkvæmt heimild í a-lið 1. mgr. 57. gr. almennra hegningarlaga nr. 19/1940, að fresta ákvörðun um refsingu ákærða og skal refsingin falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga.

Ákærði F-kk-nf var 19 ára þegar hann framdi brotið og er með hreint sakavottorð. Að þessu virtu þykir rétt, samkvæmt heimild í a-lið 1. mgr. 57. gr. almennra hegningarlaga nr. 19/1940, að fresta ákvörðun um refsingu ákærða og skal refsingin falla niður að liðnum tveimur árum frá uppkvaðningu dómsins að telja haldi ákærði almennt skilorð 57. gr. almennra hegningarlaga.

Í samræmi við samþykki ákærðu fyrir dómi verður þeim gert að greiða Skeljungi hf. 62.352 krónur óskipt í skaðabætur. Jafnframt verður vaxtakrafa brotaþola tekin til greina, eins og greinir í dómsorði, en dráttarvextir reiknast frá 1. janúar 2012 þegar mánuður var liðinn frá því krafan var kynnt ákærðu við birtingu fyrirkalls, sbr. 9. gr. laga um vexti og verðtryggingu, nr. 38/2001.

Með vísan til þeirra lagaákvæða sem greinir í ákæru verða gerð upptæk þau fíkniefni sem lögregla lagði hald á við rannsókn málsins.

Engan sakarkostnað leiddi af rannsókn og rekstri málsins.

H-kk-nf O. A-kk-nf, dómstjóri, kveður upp dóm þennan.

D Ó M S O R Ð:

Ákvörðun refsingar ákærða, G-x-x G-x-x H-x-x, er frestað og falli hún niður að liðnum tveimur árum frá uppsögu dómsins haldið ákærði almennt skilorð 57. gr. almennra hegningarlaga.

Ákvörðun refsingar ákærða, F-kk-ef P-x-x, er frestað og falli hún niður að liðnum tveimur árum frá uppsögu dómsins haldið ákærði almennt skilorð 57. gr. almennra hegningarlaga.

Ákærði G-x-x sæti upptöku á 0,66 gr af marihuana og 0,54 g af tóbaksblönduðu kannabisefni.

Ákærðu greiði Skeljungi hf. óskipt 62.352 krónur með vöxtum samkvæmt 8. gr. laga um vexti og verðtryggingu, nr. 38/2001, frá 6. maí 2011 til 1. janúar 2012, en dráttarvöxtum samkvæmt 1. mgr. 6. gr. sömu laga frá þeim degi til greiðsludags.

H-kk-nf O. A-kk-nf